
REFERAT DE APROBARE
NR. 767/25 01 2023
cu privire la atribuirea unor terenuri potrivit Legii nr.15/2003 privind sprijinul acordat tinerilor pentru construirea unei locuinţe proprietate personală

	Potrivit prevederilor Legii nr. 15/2003 tinerii până în 35 de ani, cu domiciliul în localitate, care nu au deținut în proprietate o locuință sau un teren destinat construirii de locuințe, beneficiază de un loc de casă în folosință gratuită în vederea construirii de locuință proprietate personală. 

Conform art. 3 din Hotărârea Consiliului local Macea nr. 88/26 11 2016 ”Terenurile rămase disponibile în Cartierul de NV a localității Macea vor fi atribuite în ordinea depunerii cererilor de atribuire potrivit Legii nr. 15/2003, pornind de la cel mai mic număr topografic al parcelelor rămase disponibile până la epuizarea acestora.” 

[bookmark: _GoBack]Cei trei beneficiari, în favoarea cărora se propune prin proiectul de hotărâre atribuirea unui loc de casă în folosință gratuită în vederea construirii de locuințe proprietăţi personale, au solicitat  ca  terenul  să le fie atribuit în cartierul nou de locuințe din NV localității Macea. Beneficiarii proiectului de hotărâre  îndeplinesc condițiile cerute de Legea nr. 15/2003 pentru a le fi acordat terenul în folosință gratuită, după cum rezultă în urma analizei efectuată de către Comisia pentru aplicarea prevederilor Legii 15/2003 asupra cererilor depuse și documentației aferente fiecărei cereri. 

Terenul propus pentru atribuire potrivit proiectului de hotărâre se află în proprietatea privată a comunei Macea, nu este grevat de sarcini, iar atribuirea loturilor către fiecare beneficiar s-a realizat cu respectarea prevederilor Hotărâriii Consiliului local Macea nr. 88/26 11 2016. 

În temeiul art. 136 alin. (1) din Codul administrativ aprobat prin Ordonanța de Urgență a Guvernului nr. 57/2019,

PRIMARUL COMUNEI MACEA
SUPUNE APROBĂRII CONSILIULUI LOCAL MACEA

proiectul de hotărâre nr. 10 din 25 01 2023  cu privire la atribuirea unor terenuri potrivit Legii nr.15/2003 privind sprijinul acordat tinerilor pentru construirea unei locuinţe proprietate personală.  

